**Білет № 11.**

**Пытанне 1. *Рэвалюцыя 1905-1907 гг. і Лютаўская рэвалюцыя 1917 г. у Беларусі: асноўныя падзеі, беларускі нацыянальны рух.***

***Пачаткам першай расійскай рэвалюцыі*** сталі падзеі ***9 студзеня 1905 г.***, якія атрымалі назву ***«Крывавая нядзеля»***, калі па загадзе цараў Пецярбурзе было расстраляна мірнае шэсце рабочых. Гэтая падзеяяскрава выявіла шматлікія сур'ёзныя праблемы, якія існавалі ў расійскімграмадстве. Да ліку ***прычын*** першай расійскай рэвалюцыі мелі сваекарані ў супярэчнасцях усерасійскага грамадства: наяўнасці рэшткаўфеадальна-прыгонніцкай сістэмы, адсутнасці палітычных свабод,жорсткай эксплуатацыі рабочых прадпрымальнікамі, няздольнасціцарскай улады вырашаць шматлікія сацыяльныя і нацыянальныяпраблемы. Гэтыя крызісныя з'явы былі паглыблены руска-японскайвайной, у якой руская армія цярпела паражэнні. Па сваім характарыпершая расійская рэвалюцыя насіла ***буржуазна-дэмакратычны характар***.

«Крывавя нядзеля» выклікала абурэнне ва ўсёй Расійскай імперыі, у тым ліку і ў Беларусі. Палітычныя стачкі пратэсту, дэманстрацыі і мітынгі супраць карных захадаў урада адбыліся больш як у 20 гарадах Беларусі. Рабочыя патрабавалі скарачэння працоўнага дня, паляпшэння ўмоў працы, павелічэння заработнай платы. У такіх умовах актывізавалі сваю дзейнасць палітычныя партыі левага накірунку, у тым ліку і Беларуская сацыялістычная грамада. БСГ патрабавала свабоды слова, друку, склікання канстытуцыйнага сходу, а таксама аўтаноміі для Беларусі

У ***кастрычніку 1905 г.*** краіну ахапіла ***ўсерасійская стачка***. На Беларусі ў выніку стачкі была паралізавана ўся чыгунка. Напалоханы моцным рэвалюцыйным рухам, цар вымушаны быў ***17 кастрычніка*** ***1905 г.*** падпісаць ***Маніфест***, у якім былі абяцаны дэмакратычныя свабоды: недатыкальнасць асобы, скліканне заканадаўчай Думы з удзелам у выбарах усіх саслоўяў насельніцтва. Гэта была сур'ёзная перамога рэвалюцыі.

***18 кастрычніка 1905 г.*** у Мінску ўдзельнікі мітынгу запатрабавалі вызваліць палітычных вязняў, і ***губернатар Павел Курлоў*** вымушаны быў задаволіць гэтае патрабаванне. Але пасля гэтага адбыўся ***растрэл*** ***удзельнікаў мітынгу*** на Прывакзальнай плошчы. У выніку загінула больш за 80 чалавек.

У ***красавіку 1906 г. распачала сваю працу І Дзяржаўная дума***, абраная на падставе Маніфеста ад 17 кастрычніка. Бальшавікі, эсэры, Бунд, БСГ байкатавалі выбары ў думу.

Падчас рэвалюцыі беларускія нацыянальныя сілы распачалі выданне легальнай прэсы. У ***лістападзе 1906 г.*** у Вільні стала выдавацца ***«Наша ніва»*** – легальная штотыднёвая газета на беларускай мове, якая існавала да 1915 г. Газета стала сапраўдным ідэйным цэнтрам беларускага культурнага і нацыянальна-палітычнага руху. У рэдакцыі газеты працавалі ***Алаіза Пашкевіч (Цётка), Вацлаў Ластоўскі, Іван*** ***і Антон Луцкевічы, Янка Купала, Якуб Колас, Максім Багдановіч***.

У ***сярэдзіне 1907 г.*** стала відавочна, што першая расійская ***рэвалюцыя пацярпела паражэнне***. 3 чэрвеня 1907 г. царскі ўрад разагнаў ІІ Дзяржаўную думу і арыштаваў прадстаўнікоў сацыял-дэмакратычнай фракцыі. З аднаго боку, рэвалюцыя 1905–1907 гг. паспрыяла паступоваму пераўтварэнню расійскага самадзяржаўя ў ***канстытуцыйную манархію***. Аднак глыбокіх дэмакратычных рэформ у краіне не адбылося.

Падчас рэвалюцыі 1905–1907 гг. асаблівую вастрыню набыла ***нявырашанасць аграрнага пытання***. З мэтай яго вырашэння расійскі ўрад на чале з прэмьер-міністрам ***Пятром Сталыпіным*** пайшоў на ажыццяўленне ***аграрнай рэформы***. Згодна са сталыпінскай аграрнай рэформай, кожны селянін мог аб'явіць прыватнай уласнасцю надзел зямлі, які знаходзіўся ў яго карыстанні; кожны селянін мог свабодна выйсці з абшчыны, свабодна выбраць месца жыхарства і род заняткаў; кожны селянін, які замацаваў зямлю ў прыватную ўласнасць, мог патрабаваць аб'яднання ўсіх яго раскіданых палосак у адзіны надзел. Калі на гэты надзел пераносілася сядзіба, узнікаў хутар. У сувязіз малазямеллем сялянам дазвалялася перасяляцца за Урал і атрымліваць невялікія пазыкі на ўладкаванне на новых землях.

Рэформа ажыццяўлялася ў ***два этапы***. ***Першы*** пачаўся ў лістападзе ***1906 г.*** Згодна з ім, кожны селянін мог выйсці з абшчыны і замацаваць свой надзел у прыватную ўласнасць. Дазвалялася ствараць хутары, што садзейнічала ліквідацыі церазпалосіцы. ***Другі этап*** пачаўся ў маі ***1911 г.***, калі землеўпарадкавальныя камісіі атрымалі права прымусова выдзяляць сялянам зямлю ў адным участку і такім чынам штурхаць іх да перасялення на хутары.

Сярод ***вынікаў*** сталыпінскай аграрнай рэформы можна назваць: паскарэнне працэсу распаду феадальнай і рост буржуазнай зямельнай уласнасці; дваране, чыноўнікі, афіцэры прадавалі сваю зямлю, большая частка якой пераходзіла ў рукі сялян-прадпрымальнікаў, а яны, у сваю чаргу, стваралі гаспадаркі фермерскага тыпу; больш за 40 тысяч сялян-беднякоў і сераднякоў не змаглі наладзіць гаспадарку і прадалі сваю зямлю.

Аднак, сталыпінская аграрная рэформа не атрымала свайго лагічнага завяршэння. Забойства Сталыпіна і пачатак Першай сусветнай вайны не далі магчымасці рэалізаваць задуманыя мерапрыемствы цалкам і дачакацца іх вынікаў.

**Падзеі Лютаўскай рэвалюцыі 1917 г. у Беларусі**

На не акупаванай германскімі войскамі тэрыторыі Беларусі ў цяжкім стане апынулася сельская гаспадарка. Больш за палову працаздольнага насельніцтва вёскі было мабілізавана ў армію. Сем’і засталіся без кармільцаў. Не было каму засеяць поле. Асобныя надзелы пуставалі. Увогуле ў 1914—1917 гг. амаль на 75 % скараціліся пасяўныя плошчы.

Сельскіх жыхароў прыфрантавой паласы прыцягвалі да выканання ваенна-абарончых работ: капання акопаў, будаўніцтва мастоў, рамонту дарог, аховы вайсковых аб’ектаў. Велізарныя страты наносілі сялянскім гаспадаркам рэквізіцыі коней, кароў, а таксама хлеба і іншых прадуктаў харчавання. Скарацілася пагалоўе буйной рагатай жывёлы.

З Беларусі было вывезена ці дэмантавана абсталяванне **1⁄3** прамысловых прадпрыемстваў. Іншыя праз адсутнасць сыравіны, паліва і кваліфікаваных рабочых закрыліся або рэзка скарацілі вытворчасць. Разам з тым асобныя галіны прамысловасці

Беларусі, якія выконвалі ваенныя заказы, — швейная, абутковая, хлебапякарная — значна павялічылі выпуск прадукцыі. Усе прадпрыемствы металаапрацоўчай прамысловасці былі пераключаны на вытворчасць боепрыпасаў, транспартных сродкаўі іншага вайсковага рыштунку. Адбылася мілітарызацыя прамысловасці — падпарадкаванне эканамічнага жыцця ваенным мэтам. Там, дзе выпускалі прадукцыю для арміі, працоўны дзень не абмяжоўваўся, былі адменены выхадныя і святочныя дні. За спыненне працы без дазволу рабочых адпраўлялі ў штрафныя роты. Шырока практыкавалася нізкааплатная праца жанчын, падлеткаў, дзяцей.

Скарачэнне сельскагаспадарчай і прамысловай вытворчасці абумовіла рост цэн на прадукты харчавання і асноўныя прамысловыя тавары ў 2—7 разоў. Забеспячэнне насельніцтва таварамі рэгулярна зрывалася. Гараджане першыя зведалі, што такое голад, спекулятыўныя цэны, чэргі.

**Звяржэнне самадзяржаўя. Фарміраванне Саветаў і буржуазных органаў улады.** Стан гаспадаркі не вытрымліваў таго напружання, якога патрабавала небывалая па маштабах вайна. Эканоміка краіны прыходзіла ў заняпад. Даведзеныя да адчаю людзі патрабавалі міру, хлеба і свабоды. Зняць напружанасць у грамадстве царі яго ўрад не змаглі. Антываенныя і антыўрадавыя настроі працягвалі нарастаць. Найбуйнейшым на Заходнім фронце і ў Беларусі стала выступленне 4 тыс. салдат і матросаўна размеркавальным пункце ў Гомелі ў кастрычніку 1916 г. Паўстанне было задушана.Так манархія губляла апору ў войску.

У канцы **лютага 1917 г.** масавыя забастоўкі, мітынгі і дэманстрацыі рабочых у Петраградзе пад лозунгамі “Далоў вайну!”, “Далоў самадзяржаўе!” перараслі ва ўзброенае паўстанне. 2 сакавіка 1917 г. цар Мікалай ІІ падпісаў акт адрачэння ад трона. У Расіі перамагла Лютаўская буржуазна-дэмакратычная рэвалюцыя. Палітычная ўлада перайшла да буржуазнага Часовага ўрада. У верасні 1917 г. Расія была абвешчана дэмакратычнай рэспублікай. Рыхтаваліся выбары ва Устаноўчы сход — будучы расійскі парламент, які павінен быў вырашыць набалелыя пытанні.

Сітуацыя ў Беларусі і на Заходнім фронце была звязана з ходам падзей у Расіі. 4 сакавіка ў Мінску была створана народная міліцыя, якая раззброіла паліцыю, узяла пад кантроль пошту і тэлеграф. Мінскую міліцыю ўзначаліў прафесійны рэвалюцыянер, стваральнік бальшавіцкай арганізацыі ў Мінску **Міхаіл Васільевіч Фрунзэ** — адзін з заснавальнікаў Мінскага Савета рабочых і салдацкіх дэпутатаў. На працягу сакавіка — чэр ве ня 1917 г.

Саветы былі арганізаваны больш чым у 100 населеных пунктах Беларусі. Іх узначальвалі эсэры і меншавікі. У Беларусі паступова склалася палітычнае становішча, якое характарызавалася як двоеўладдзе. З аднаго боку, рэвалюцыйна-дэмакратычную ўладу ажыц-цяўлялі мясцовыя Саветы, якія абапіраліся на рабочых, салдат і сялян. З другога боку, функцыянавалі органы буржуазнай улады — гарадскія і павятовыя камітэты грамадскай бяспекі. Часовы ўрад прызначыў губернскіх і павятовых камісараў, да якіх пераходзіла мясцовая ўлада. Асаблівасцю становішча было тое, што Саветы ў Беларусі падтрымлівалі Часовы ўрад.

Значны ўплыў на палітычнае жыццё Беларусі аказвала армія. Салдаты на Заходнім фронце віталі рэвалюцыю, спадзяваліся, што яна прывядзе да заканчэння вайны. У вайсковых часцях пачалі стварацца выбарныя салдацкія камітэты і Саветы салдацкіх дэпутатаў. Салдаты ўраўноўваліся ў правах з іншымі грамадзянамі краіны. Абвастрыліся адносіны паміж салдатамі і афіцэрамі. Нярэдкімі былі выпадкі непадпарадкавання камандаванню, а таксама адхілення афіцэраў і генералаў ад пасад і іх арыштаў.

Рэвалюцыйныя змены дасягнулі і вёскі. Тут ствараліся Саветы сялянскіх дэпутатаў.

**Дзейнасць палітычных партый і арганізацый.** Палітыку Часовага ўрада ў Беларусі актыўна праводзілі мясцовыя арганізацыі партыі кадэтаў, якая пасля Лютаўскай рэвалюцыі 1917 г. фактычна стала кіруючай. У яе склад уваходзілі прадстаўнікі заможных пластоў насельніцтва, афіцэрства і інтэлігенцыя. Мэтамі кадэтаў былі працяг вайны да перамогі, скліканне пасля вайны Устаноўчага сходу. Гэты сход мусіў прыняць канстытуцыю, вырашыць пытанне аб дзяржаўным ладзе і правесці неабходныя для развіцця краіны эканамічныя рэформы. Кадэты выступалі за адмену ўсіх абмежаванняў у правах нацыянальнасцяў, за свабоду ўжывання нацыянальных моў і развіццё нацыянальных культур, але беларусаў лічылі адгалінаваннем рускага народа.

Найбольшым уплывам сярод насельніцтва Беларусі карысталася партыя эсэраў, якая выступала за вайну да перамогі і ўсталяванне дэмакратычнай рэспублікі. Партыя эсэраў абяцала даць кожнаму селяніну зямлю без выкупу. Аграрная праграма эсэраў спрыяла хуткаму ўздыму іх папулярнасці ў вёсцы і сярод салдат у войску.

Моцныя пазіцыі ў Беларусі мелі бундаўцы і меншавікі. Яны падтрымлівалі ўнутраную і знешнюю палітыку Часовага ўрада. Вырашэнне аграрнага пытання яны адкладвалі да склікання Устаноўчага сходу. Меншавікі ў Беларусі вялі актыўную барацьбу супраць нацыянальнага руху. У адрозненне ад іх Бунд адстойваў праграму нацыянальна-культурнай аўтаноміі для яўрэяў, свабоды культурна-нацыянальнага развіцця іншых народаў.

Адзінай партыяй, якая не пагадзілася супрацоўнічаць з Часовым урадам, была бальшавіцкая. Спачатку малалікая і малаўплывовая, яна пасля Лютаўскай рэвалюцыі 1917 г. стала актыўным удзельнікам палітычнага жыцця Беларусі. Бальшавікі абапіраліся на пралетарыят і незаможных сялян і прытрымліваліся лозунгу перарастання буржуазнай рэвалюцыі ў сацыялістычную. У нацыянальным пытанні бальшавікі прызнавалі права нацый на самавызначэнне аж да аддзялення ад Расіі і ўтварэння самастойных дзяржаў, а таксама аўтаноміі нацыянальных абласцей, якія пажадаюць застацца ў складзе дэмакратычнай Расіі.

**Нарастанне супярэчнасцяў у грамадстве.** Лютаўская рэвалюцыя стала чарговым этапам на шляху буржуазна-дэмакратычнага пераўладкавання грамадства.

Аднак прыйшло лета 1917 г., а актуальныя пытанні аб міры, зямлі, скліканні Устаноўчага сходу не былі вырашаны Часовым урадам. Пагоршылася становішча ў эканоміцы: узрасло беспрацоўе, узняліся ў дзясяткі разоў цэны на спажывецкія тавары, адчуваўся недахоп прадуктаў харчавання. У выніку расла незадаволенасць на- рода палітыкай Часовага ўрада.

Асабліва набалелым для Беларусі было пытанне аб міры. Насельніцтва краю пакутавала ад баявых дзеянняў і цяжару ўтрымання армій Заходняга фронту. Салдаты выказвалі незадаволенасць палітыкай вядзення вайны да канчатковай перамогі. У шэрагу гарадоў Беларусі прайшлі дэманстрацыі пад лозунгамі супраць Часовага ўрада.

**Беларускі нацыянальны рух.** Перамога Лютаўскай рэвалюцыі 1917 г. дала новы штуршок беларускаму нацыянальнаму руху. Яго роля ў палітычным жыцці Беларусі значна ўзрасла. Самай уплывовай беларускай партыяй была Беларуская сацыялістычная грамада, адроджаная пасля дзесяцігадовага перапынку ў сакавіку 1917 г. Яе арганізацыі з’явіліся ў Петраградзе, Маскве, гарадах Цэнтральнай і Усходняй Беларусі. У сярэдзіне 1917 г. у радах партыі налічвалася 5 тыс. чалавек. Яна мела сваіх прадстаўнікоў у Петраградскім і Мінскім Саветах рабочых і салдацкіх дэпутатаў і падтрымлівала Часовы ўрад пры ўмове ажыццяўлення ім дэмакратычных пера ўтва рэнняў. У праграме партыі былі патрабаванні аўтаноміі Беларусі ў складзе Расійскай федэратыўнай рэспублікі, перадачы зямлі сялянам, увядзення 8-гадзіннага рабочага дня.

Важнае значэнне ў развіцці беларускага нацыянальнага руху меў з’езд беларускіх нацыянальных арганізацый, які адбыўся ў сакавіку 1917 г. у Мінску. З’езд падтрымаў Часовы ўрад, а таксама выказаўся за аўтаномію Беларусі ў складзе Расійскай федэратыўнай дэмакратычнай рэспублікі. На з’ездзе быў абраны Беларускі нацыянальны камітэт (БНК) на чале з **Раманам Скірмунтам** —буйным землеўласнікам Мінскай губерні, дэпутатам І Дзяржаў най думы, лідарам Беларускага саюза зямельных уласнікаў.

Асноўнай сваёй задачай БНК абвясціў культурна-нацыянальнае адраджэнне беларускага народа. Дэлегацыя БНК на чале з Р. Скірмунтам накіравалася ў Петраград, каб падаць Часоваму ўраду прапановы наконт аўтаноміі Беларусі.

Але прадстаўнікі Часовага ўрада, якія не лічылі беларусаў асобным народам, адмовіліся весці перагаворы на гэтую тэму. Ідэя аўтаноміі Беларусі не знайшла ў іх падтрымкі.

У ліпені 1917 г. у Мінску адбыўся ІІ з’езд беларускіх нацыянальных арганізацый і партый. БСГ, якая складала тут большасць, вызначыла яго палітычную лінію. З’езд прыняў прапанову аб ажыццяўленні нацыянальна-тэрытарыяльнай аўтаноміі Беларусі ў складзе Расійскай дзяржавы і падкрэсліў неабходнасць дамагацца яе ад Часовага ўрада.

ІІ з’езд беларускіх нацыянальных арганізацый замест БНК стварыў Цэнтральную раду беларускіх арганізацый. Рада ставіла мэтай аб’яднаць усе беларускія нацыянальныя сілы як на тэрыторыі Беларусі, так і за яе межамі. Прынцыповы характар мела пастаноўка Радай пытання аб стварэнні ў Беларусі органа мясцовай (беларускай краёвай) улады. Ён павінен быў выбірацца на Усе бела рускім з’ездзе пасля склікання Усерасійскага Устаноўчага сходу. Але Часовы ўрад адхіліў такую прапанову.